**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2022 M. LAPKRIČIO MĖN.**

2022-12-09

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  | Aktualių parodų Austrijoje sąrašas | <http://www.messen-austria.at/messekalender/> |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
| 2022 11 09 | Ličio baterijų skaičius buitinės technikos aparatuose sparčiai auga, tačiau Austrijoje kasmet didelis jų skaičius tiesiog išmetama kartu su likusiomis atliekomis. Taip švaistomi ištekliai ir kyla gaisrų rizika. Atitinkamai Austrijos atliekų tvarkymo sektorius kelia idėją dėl baterijų/akumuliatorių užstato mokesčio įvedimo. | <https://www.diepresse.com/6213315/lithium-akkus-zu-viele-seltene-erden-landen-im-muell> |  |
| 2022 11 14 | Dėl infliacijos federalinė vyriausybė savivaldybėms skiria milijardą eurų. Pusė šios sumos numatoma skirti būtinoms investicijoms/remontams, kita pusė - energijos vartojimo efektyvumui didinti. | <https://www.derstandard.at/story/2000140831829/staedte-und-gemeinden-bekommen-zusaetzliche-milliarde-vom-bund> |  |
| 2022 11 14 | Vienos miestas planuoja naudoti terminį vandenį, kuris yra giliai po paviršiumi, kad apšildytų 125 000 namų. Pirmoji geoterminė elektrinė bus pastatyta Seestadt Aspern mieste 2023 m., o dar trys - iki 2030 m. | <https://www.diepresse.com/6215341/wiens-heizung-in-3000-metern-tiefe> |  |
| Lietuvos turizmo sektoriui aktuali informacija | | | |
| 2022 11 10 | Po labai teigiamų pokyčių vasarą ir ankstyvą rudenį viešbučių užsakymų situacija advento sezonui Vienoje yra vertinama kaip prasta, nes numatoma, kad ne daugiau kaip 60 proc. viešbučių pajėgumų bus užpildyta. | <https://www.diepresse.com/6213237/wien-brechen-die-touristen-weg> |  |
| Bendradarbiavimui MTEPI[[1]](#footnote-1) srityse aktuali informacija | | | |
| 2022 11 04 | Austrijos Štirijos federalinės žemės „Joanneum Research“ mokslininkai kuria technologijas, skirtas stebėti, kaip vystosi ligos ir kaip vaistai veikia gyvą odą. | <https://www.diepresse.com/6211162/steirische-forschung-geht-unter-die-haut> |  |
| 2022 11 08 | Austrijoje Graco mieste įsikūrusi Start-up įmonė su dirbtinio intelekto pagalba dirba ties projektu, kuriuo siekiama atskirti ir pašalinti foninį triukšmą nuo kalbos, kai yra kalbama telefonu arba naudojamasi klausos aparatu. | <https://www.diepresse.com/6211161/den-laerm-von-der-sprache-trennen> |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2022 11 02 | Po stipraus ekonomikos augimo pirmame pusmetyje, Austrijos ekonomika antrame pusmetyje smarkiai vėsta. Tačiau nedarbo skaičiai ir toliau mažėja. Nedarbas sudaro 6 proc. | <https://www.diepresse.com/6210349/arbeitsmarkt-erholt-sich-im-angesicht-der-stagflation> |  |
| 2022 11 04 | Lapkričio 4 d. pavyko pasiekti kompromisą dėl metalo pramonėje dirbančių darbuotojų kolektyvinės sutarties su darbdaviais. Po keturių derybų raundų profesinės sąjungos ir pramonės atstovai susitarė dėl vidutinio darbo užmokesčio padidinimo 7,4 proc., o minimalus atlyginimas neatskaičius mokesčių būtų 2236 eurai. | <https://www.diepresse.com/6211442/das-lohnplus-bringt-auch-netto-mehr> |  |
| 2022 11 18 | Po lapkričio 15 d. prasidėjusių debatų Austrijos Nacionalinėje taryboje dėl 2023 metų biudžeto, lapkričio 17 d. biudžetui buvo pritarta plenariniame posėdyje. Atsižvelgiant į Austrijos aukštųjų mokyklų patiriamus finansinius sunkumus dėl augančios infliacijos ir energijos kainų, numatyta, kad išimties tvarka 2023 metams universitetų biudžetas bus padidintas 120 mln. eurų. | <https://www.parlament.gv.at/PAKT/AKT/SCHLTHEM/SCHLAG/J2022/233Budget_Schlussabstimmungen_NR.shtml#> |  |
| 2022 11 18 | Lapkričio 18 d. Austrijos vyriausybė nusprendė dėl energetikos įmonių viršpelnio apmokestinimo, kuris numato iki 65% perviršinio pelno mokesčius ir investicijų į atsinaujinančios energijos sektorių atskaitymus. Perviršinis pelnas skaičiuojamas pagal pastarųjų ketverių metų pelno vidurkį ir, jei jis 2022 metais yra daugiau nei 20 procentų didesnis už šį vidurkį, tuomet taikomas 40 procentų viršpelnio mokestis. Prie šio viršpelnio mokesčio taip pat pridedamas įprastas 25 proc. pelno mokestis. Taip pat yra numatyta išimtis, jei investuojama į atsinaujinančią energiją, tuomet viršpelnio mokestis gali būti sumažintas nuo 40 iki 33 procentų. Vicekancleris W. Kogler komentavo, kad ši priemonė yra būtina, esant dabartinei karo situacijai Europoje ir kad tai įneša teisingumo. | <https://kurier.at/politik/inland/regierung-praesentiert-details-zur-abschoepfung-von-zufallsgewinnen/402225888> |  |
| 2022 11 21 | Austrija per kelis mėnesius sumažino savo priklausomybę nuo Rusijos gamtinių dujų nuo 80 iki 21 proc. Rezervai prieš žiemą beveik pilni, bet nuo lapkričio antros pusės jau pradėjo tuštėti. Teigiama, kad didžiausias iššūkis laukia ateinančiais metais, kai vėl reiks užpildyti rezervus. | <https://www.diepresse.com/6218251/die-gasspeicher-beginnen-sich-zu-leeren-was-bedeutet-das> |  |
| 2022 11 22 | Prognozuojama, kad šiais metais Austrijos BVP augs 4,5 proc. Tačiau 2023 metais turėtų augti tik 0,1 procento, o 2024 metais - 1,2 procento. | <https://www.diepresse.com/6218586/oecd-schraubt-prognose-fuer-weltwirtschaft-zurueck> |  |
| 2022 11 23 | Analizuojama, kad dėl augančių palūkanų vis sunkiau gali būti grąžinti nekilnojamojo turto paskolas. Beveik pusė visų nekilnojamojo turto kreditų yra paimti su kintančiomis palūkanomis. | <https://www.diepresse.com/6218909/die-gefahr-teurer-immo-kredite> |  |
| 2022 11 24 | Vizito Kroatijoje metu kancleris K. Nehammer kartu su Kroatijos Ministru Pirmininku A. Plenkovič ir Vokietijos Bavarijos federalinės žemės Ministru Pirmininku M. Söder aptarė energetinio bendradarbiavimo klausimus ir konkrečiai suskystintų dujų terminalo Kroatijos Krk saloje tiekimo apimčių didinimą. Numatoma, kad per šį terminalą Austrija galėtų importuoti vis didesnius dujų srautus, o plėtros projektų įgyvendinimui Kroatijoje gali būti išnaudojama Europos Komisijos ir Austrijos finansinė parama. | <https://www.diepresse.com/6219757/mehr-gas-fuer-oesterreich-kroatien-baut-lng-terminal-krk-aus> |  |
| 2022 11 28 | Lapkričio 28 d. po nesėkmingų geležinkelių bendrovės „ÖBB“ ir profesinės sąjungos derybų dėl atlyginimų Austrijoje geležinkelių darbuotojai surengė įspėjamąjį 24 valandų streiką, t.y. traukinių eismas buvo sustabdytas visai lapkričio 28 d. Buvo teigiama, kad profesinės sąjungos reikalavimai yra perdėti, kur buvo prašoma iki 12% atlyginimų padidinimo priklausomai nuo atlyginimo kategorijos. Tai net viršija prieš kelias savaites nustatytus valstybės tarnautojų ir metalurgijos pramonės darbuotojų atlyginimus. Buvo vertinama, kad įspėjamasis geležinkelių darbuotojų streikas nesukėlė didelio visuotinio chaoso, nes daug darbuotojų dirbo nuotoliniu būdu. Geležinkelių bendrovė ekonominius nuostolius vertino 120 mln. eurų. Numatoma toliau tęsti derybas dėl kolektyvinės sutarties keitimo. | <https://www.diepresse.com/6220839/in-oesterreich-stehen-die-zuege-still-und-weitere-streiks-drohen> |  |
| 2022 11 29 | Nors Austrijos naftos ir dujų koncernas „OMV“ dar nėra galutinai apsisprendęs parduoti savo valdomą naftos ir dujų verslo padalinį, tačiau suinteresuoti pirkėjai jau teikia siūlymus, t.y. Norvegijos ir JAV įmonės. | <https://www.diepresse.com/6221687/neue-bieter-fuer-oel-und-gasgeschaeft-der-omv> |  |
| 2022 11 29 | Atsižvelgiant į geležinkelių streiką, prekybos sektoriaus profesinės sąjungos taip pat planavo streiką gruodžio 2-3 dienomis. Tačiau lapkričio 30 d. pranešta, kad derybos tarp prekybos sektoriaus profesinių sąjungų ir verslo darbdavių buvo sėkmingos ir susitarimas numato laipsnišką atlyginimų didinimą 430 tūkst. darbuotojų iki 8,67 proc. Atitinkamai paskelbtas prekybos sektoriaus streikas nebuvo rengtas. | <https://www.krone.at/2869861> |  |
| 2022 11 30 | Lapkritį infliacija Austrijoje šiek tiek sumažėjo iki 10,6 proc. Nors buvo manyta, kad infliacija dar labiau augs. | <https://www.diepresse.com/6221888/inflation-geht-leicht-zurueck-ist-der-hoehepunkt-der-teuerungswelle-ueberschritten> |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* [*donatas.askinis@urm.lt*](mailto:donatas.askinis@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)